शीर्षक: सिपाही ने जजों को कोर्ट में घसीटा\nएक काल्पनिक लेख के उपरोक्त शीर्षक को देखते हुए, लेख की कल्पना करें।\n
अधिकारियों ने हाईकोर्ट में शिकायत की थी लेकिन जवाब नहीं मिला

माही लाल का कहना है कि जिस व्यक्ति का चालान काटा था वो अतिरिक्त सत्र न्यायाधीश का भाई था और उनके अनुसार उन्हें इसी बात की सज़ा मिली.

अखबार 'टाइम्स ऑफ इंडिया' के मुताबिक अब माही लाल ने अतिरिक्त सत्र न्यायाधीश और मैट्रोपोलिटन मैजिस्ट्रेट के खिलाफ़ आपराधिक मुकदमा चलाने के लिए दिल्ली की तीस हज़ारी अदालत में अर्जी लगाई है.

माही लाल का आरोप है कि मजिस्ट्रेट की वजह से उन्हें अपमान का सामना करना पड़ा और सज़ा दी गई.

जुलाई में दिल्ली पुलिस के वरिष्ठ अधिकारियों ने इस मामले में दिल्ली हाईकोर्ट के सामने शिकायत भी की, लेकिन वहां से इस शिकायकत पर कोई जवाब नहीं आया. जिसके बाद अब अतिरिक्त सत्र न्यायाधीश मैट्रोपोलिटन मैजिस्ट्रेट के खिलाफ आपराधिक मुकदमा दायर करने की याचिका दायर की गई है.

अर्जी में भारतीय दंड संहिता के तहत सरकारी कर्मचारी को हानि पहुंचाने, सरकारी काम में बाधा डालने, धमकाने और आपराधिक साजिश करने का मामला दर्ज करने की अपील की गई है.

माही लाल के अनुसार न्यायाधीश ने पहले फोन पर चालान काटने से मना किया और जब चालान काट दिया गया तो उन्हें अदालत में पेश होने के लिए कहा गया.

इतना ही नहीं माही लाल को लाइसेंस के साथ साथ चालान की रकम भी अपनी जेब से लौटाने के लिए कहा गया.